La Casa de Cultura acull la celebració de l’Steamfantasy II de la mà de l’Associació Cultural Steampunk València
2025-07-24

Amb molta il·lusió, gran treball i amb ganes que tot isca a la perfecció i tots els participants gaudisquen d’un cap de setmana carregat d’activitats, l’Associació Cultural Steampunk València celebrarà la seua Steamfantasy II, el cap de setmana del 19 i 20 de setembre en la Casa de Cultura de Burjassot.

Aquest espai municipal acollirà infinitat d’activitats en les quals l’entitat anirà a la recerca de la conquesta de l’Oest, amb la qual cosa no faltaran els vaquers, els indis o els soldats de cavalleria i confederats que, al costat dels cercadors d’or i a molts més personatges que es donaran cita al llarg del cap de setmana en el qual també hi haurà estands d’artesania, tornejos, zona infantil…

L’inici d’aquest intens cap de setmana ple d’activitats serà el dissabte 19 de setembre a les 10.15 hores amb la posada en escena d’una obra de teatre que servirà de presentació de l’Steamfantasy II. Després de la mateixa, es multiplicaran els actes tant dissabte com diumenge; actes entre els quals no faltaran els concerts, els Tornejos de Time Line, de Té o de Póker, a més de diferents presentacions de còmics i llibres o el I Certamen Literari Steampunk València juntament amb el taller de decoració, la sala de jocs o les taules redones.

Per conèixer tota la programació del cap de setmana més important per a l’entitat, pot visitar-se el seu Facebook, Steampunk València, a més del seu WEB en la qual ja estan penjats els cartells i la programació de tot el cap de setmana.